Grup+6

AMB ELS BRAUS, NO S'HI JUGA
Darrerament, amb l’aprovació de la nova llei que prohibeix les curses de braus a Catalunya, ha reaparegut l’etern debat entre qui hi està a favor i qui hi està en contra. Nosaltres ens pronunciem totalment en contra de tot el que estigui relacionat amb els braus, ja siguin curses, correbous o festes populars, perquè pensem que es maltracten els animals, és perillós per a les persones i es malgasten molts diners.

En primer lloc, cal remarcar la mort lenta de l'animal a causa de les ferides produïdes per les banderilles i el picador, atès que li provoquen la pérdua de sang, a més de l'agonia durant tota la cursa, fins al punt que el bou no pot més i amb el cap baix se li apropa amb molta valentia el matador i li dóna el cop de gràcia, l'estocada, que acaba amb la seva vida.

=
 En segon lloc, passa molt sovint que hi ha " accidents" molt greus, cada any costa la vida o deixa malparats a molts dels participants d'aquestes activitats. Cap persona hauria de correr riscos d'aquesta mena ja que són inútils i innecessaris.A tot arreu ens trobemen el mateix problema:a les places, els correbous, l'embolat, a més d'altres. ======

En tercer lloc, considerem que no s’haurien de malbaratar diners públics en espectacles amb braus, tant si són curses de braus com si són correbous, no només pel que hem dit abans, sinó també perquè són uns espectacles amb molt poc valor cultural i educatiu, i que tenen molts més detractors que aficionats. A més, en una situació de crisi com l’actual, caldria dedicar aquests diners a qüestions culturals que generin menys controvèrsia.

En definitiva, estem en contra dels espectacles amb braus, de qualsevol mena, per considerar-los qüestionables des d'un punt de vista ètic, atès que suposen el maltractament d’un animal i, a més a més, posen en perill la vida de las persones que hi participen. Per consegüent, aquests tipus d’espectacles no haurien de ser promoguts per les administracions públiques i, menys encara, rebre diners públics per al seu finançament.

Montse Andreu Àngels Morales Monserrat Diaz Maria Montalvo